text: Stuegang i enerum
  14 januar 2010 kl. 08.16
  En medicinsk afdeling på sygehuset i Fredericia har succes med at holde stuegang i enerum. Ingen andre patienter kan lytte med.
  Det seneste år har en afdeling forsøgt at holde samtalerne med patienterne på et kontor i stedet for på sengekanten. 
  Det betyder både at de andre patienter ikke lytter med, og at den syge kommer væk fra dynerne for at komme ned til lægen. Det oplyser P4 Trekanten DR i Vejle.
  - For det første kommer jeg ud af sengen, og for det andet får jeg lov til at bevæge mig, siger Kaj Erhardt Jensen Strøm, der har været indlagt i 14 dage til radioen.
  Ordningen har været så stor en succes, at andre sygehuse i Danmark er begyndt at kopiere den, fortæller sygeplejerske, Mette Holst.
   - Der har faktisk været meget stor interesse. Faktisk meget mere end vi havde troet, siger hun.
   
  I dag har alle 27 patienter på afdelingen muligheden for at få stuegangen i enerum.
  